b'\n_START_ARTICLE_\nTuomari (sarjakuvahahmo)\n_START_SECTION_\nHistoria\n_START_PARAGRAPH_\nTuomari on oman k\xc3\xa4den oikeutta toteuttava entinen merijalkav\xc3\xa4en erikoisjoukkojen j\xc3\xa4sen. Frank palveli viisi vuotta Vietnamissa ja t\xc3\xa4m\xc3\xa4n j\xc3\xa4lkeen erikoisjoukkojen kouluttajana New Yorkissa. Castle on hyvin kokenut veteraani, joka on k\xc3\xa4ynyt l\xc3\xa4pi muun muassa SEAL (Sea Air Land) -, UDT (Underwater Demolition Training)- sek\xc3\xa4 LRRP (Long Range Recon Patrol) - koulutukset. _NEWLINE_N\xc3\xa4iden sek\xc3\xa4 sodan tuoman kokemuksen my\xc3\xb6t\xc3\xa4 Castle on erinomainen tappaja. Castlen sanotaan selvinneen naarmuitta taistelusta kahtatoista hyvin aseistautunutta ja kokenutta rikollista vastaan._NEWLINE_Frank Castle aloitti sotansa rikollisuutta vastaan menetetty\xc3\xa4\xc3\xa4n vaimonsa ja lapsensa Costa Ricassa perhejuhlassa, jossa oli koko Frankin suku._NEWLINE_Castle on erinomainen tarkka-ampuja, ja hallitsee sek\xc3\xa4 aseettoman ett\xc3\xa4 aseellisen taistelun. H\xc3\xa4n kantaa luodinkest\xc3\xa4v\xc3\xa4n pukunsa rinnassa suurikokoista p\xc3\xa4\xc3\xa4kallon kuvaa. Elokuvaversiossa Frank saa p\xc3\xa4\xc3\xa4kallopaidan lahjaksi pojaltaan, joka menett\xc3\xa4\xc3\xa4 henkens\xc3\xa4 rikollisten kostaessa. _NEWLINE_Rikolliset pelk\xc3\xa4\xc3\xa4v\xc3\xa4t Tuomaria, ja useimmat supersankarit vastustavat h\xc3\xa4nen v\xc3\xa4kivaltaisia menetelmi\xc3\xa4\xc3\xa4n. Tavalliset kansalaiset suhtautuvat Tuomariin hyvin ristiriitaisesti, monet tuomitsevat h\xc3\xa4nen tekonsa ja pit\xc3\xa4v\xc3\xa4t miest\xc3\xa4 mielipuolena, toisaalta he hyv\xc3\xa4ksyv\xc3\xa4t h\xc3\xa4nen sotansa alamaailmaa vastaan. _NEWLINE_Castle pyrkii olemaan vahingoittamatta sivullisia. Castle on luonnollisesti saanut julkisuutta my\xc3\xb6s viranomaisten keskuudessa, useimmiten paikalliset poliisit kuitenkin ummistavat silm\xc3\xa4ns\xc3\xa4 Castlen puuhilta; h\xc3\xa4n tekee sen mit\xc3\xa4 poliisit haluaisivat tehd\xc3\xa4, mutta eiv\xc3\xa4t voi. _NEWLINE_H\xc3\xa4nell\xc3\xa4 on kuitenkin eritt\xc3\xa4in pitk\xc3\xa4 rikosrekisteri, jonka takia h\xc3\xa4nen tekemisist\xc3\xa4\xc3\xa4n on kiinnostunut moni viranomaistaho. N\xc3\xa4ihin kuuluvat muun muassa FBI, CIA sek\xc3\xa4 YPKVV._NEWLINE_Tuomarilla ei oikeastaan ole p\xc3\xa4\xc3\xa4majaa, h\xc3\xa4n on hyvin liikkuva henkil\xc3\xb6, jolla on asek\xc3\xa4tk\xc3\xb6j\xc3\xa4 eri puolilla New Yorkia ja New Jersey\xc3\xa4. Tuomari ei rajoita kostoretke\xc3\xa4\xc3\xa4n ainoastaan kyseisiin kaupunkeihin, h\xc3\xa4n on k\xc3\xa4ynyt puhdistamassa alamaailman saasteita muun muassa seuraavissa paikoissa:_NEWLINE_Ven\xc3\xa4j\xc3\xa4, Afrikka, Lontoo, Pohjois-Irlanti, Skotlanti, Latinalainen Amerikka_NEWLINE_Hahmoa on moitittu ylenpalttisesta v\xc3\xa4kivallasta ja oman k\xc3\xa4den oikeudesta.\n_START_SECTION_\nN\xc3\xa4yttellyt\n_START_PARAGRAPH_\nTuomarin teki vuonna 2016 ensiesiintymisens\xc3\xa4 Marvel Cinematic Universeen Netflix-sarjan Daredevil toisella tuotantokaudella. H\xc3\xa4nt\xc3\xa4 n\xc3\xa4yttelee Jon Bernthal. Hahmo n\xc3\xa4htiin seuraavan kerran vuonna 2017 omassa Netflix-sarjassaan The Punisher.\n_START_SECTION_\nElokuvat\n_START_PARAGRAPH_\nEnsimm\xc3\xa4isess\xc3\xa4, vuonna 1989 ensi-iltansa saaneessa elokuvassa Tuomaria esitti Dolph Lundgren. Koko elokuvan aikana Tuomari ei koskaan k\xc3\xa4ytt\xc3\xa4nyt kuuluisaa kallologoaan. _NEWLINE_Vuoden 2004 elokuvassa Tuomari (The Punisher) Frank Castlen (Thomas Jane) perheen murhaa rikollispomo Howard Saint (John Travolta) joka menetti poikansa er\xc3\xa4\xc3\xa4ss\xc3\xa4 ratsiaan johtaneessa kaupassa. Frank toimi peiteteht\xc3\xa4viss\xc3\xa4 samassa operaatiossa esitt\xc3\xa4en kaupanteon toista osapuolta ja kostotoimena Saint m\xc3\xa4\xc3\xa4r\xc3\xa4si Castlen ja h\xc3\xa4nen sukunsa murhattavaksi. Itse asiassa: perheen tappamista vaati Saintin palvoma vaimo Livia - jonka luonnetta kuvaa hyvin se, ett\xc3\xa4 h\xc3\xa4n oman poikansa hautajaisissa esiintyi s\xc3\xa4\xc3\xa4dytt\xc3\xb6m\xc3\xa4n avokaulaisessa ja lyhyess\xc3\xa4 kyll\xc3\xa4kin mustassa hameessa. _NEWLINE_Gangsterit hy\xc3\xb6kk\xc3\xa4siv\xc3\xa4t Castlen sukutapaamiseen: kaikki poliisin omaiset, pikkulapsista vanhuksiin, tapettiin, joskin Castlen is\xc3\xa4 ja h\xc3\xa4n itse tekiv\xc3\xa4t kovaa vastarintaa niin kauan kuin ammuksia riitti. My\xc3\xb6s Castlen pieni poika ja h\xc3\xa4nen toista lastaan odottanut vaimonsa kuolivat. _NEWLINE_Castle j\xc3\xa4i henkiin, tosin pahasti vammoja saaneena; kun h\xc3\xa4n toipui niist\xc3\xa4, h\xc3\xa4n muuttui Tuomariksi. Tunnuksekseen h\xc3\xa4n valitsi mustan T-paidan, jonka oli ehtinyt saada viimeisen\xc3\xa4 lahjana pojaltaan ja jonka h\xc3\xa4n tuhon j\xc3\xa4lkeen l\xc3\xb6ysi maasta tallattuna; paidan rinnassa oli valkea p\xc3\xa4\xc3\xa4kallologo, josta tulikin sitten h\xc3\xa4nen tunnuksensa. Tuomari maalasi tunnuksen my\xc3\xb6s luotiliiviins\xc3\xa4._NEWLINE_Tuomari kosti rikollispomolle perusteellisesti: ensin h\xc3\xa4n ry\xc3\xb6sti tai h\xc3\xa4vitti kaksikin Saintin usean sadan miljoonan dollarin laitonta rahalastia; kun Saintin asema n\xc3\xa4in horjui, h\xc3\xa4n j\xc3\xa4rjesti todisteet siit\xc3\xa4 ett\xc3\xa4 Saintin vaimo makasi h\xc3\xa4nen parhaan yst\xc3\xa4v\xc3\xa4ns\xc3\xa4 ja juristinsa kanssa. _NEWLINE_T\xc3\xa4m\xc3\xa4 oli lopulta yksinkertaista: Tuomari taivutteli er\xc3\xa4\xc3\xa4n halveksitun ja t\xc3\xb6nityn pikkuapurin nimelt\xc3\xa4 Mickey Duka puolelleen hankkimalla t\xc3\xa4st\xc3\xa4 henkisen yliotteen; t\xc3\xa4m\xc3\xa4n kautta sai tiet\xc3\xa4\xc3\xa4 p\xc3\xa4\xc3\xa4henkil\xc3\xb6iden tavoista; Saintin vaimon ollessa vakituiseen tapaansa elokuvissa Castle lainasi h\xc3\xa4nen autoaan ja j\xc3\xa4rjesti sille pys\xc3\xa4k\xc3\xb6intisakon hotellissa - johon oli houkutellut juristin. Apuri otti sakkolapun haltuunsa. _NEWLINE_Viikkoa my\xc3\xb6hemmin Tuomari lainasi autoa uudelleen ja vei sen taas hotellille jonne petkutti juristin j\xc3\xa4lleen. Nyt h\xc3\xa4n soitti apurille ja k\xc3\xa4ski t\xc3\xa4m\xc3\xa4n antaa sakkolapun Saintille, jonka ep\xc3\xa4luulot olivat jo her\xc3\xa4nneet h\xc3\xa4nen huomattuaan vaimon ja juristin nauraneen yhdess\xc3\xa4 jollekin. _NEWLINE_Muuta todistetta siit\xc3\xa4 ett\xc3\xa4 vaimo ja juristi makasivat kesken\xc3\xa4\xc3\xa4n ei vainoharhainen gangsteri en\xc3\xa4\xc3\xa4 olisi tarvinnutkaan - mutta sellainenkin l\xc3\xb6ytyi: vaimo oli j\xc3\xa4tt\xc3\xa4nyt autoonsa  k\xc3\xa4silaukun jossa oli kalliit yksil\xc3\xb6lliset Harry Winstonin tekem\xc3\xa4t timanttikorvakorut; niist\xc3\xa4 toisen Tuomari k\xc3\xa4vi j\xc3\xa4tt\xc3\xa4m\xc3\xa4ss\xc3\xa4 juristin tyynylle - mist\xc3\xa4 Saint sen l\xc3\xb6ysi! H\xc3\xa4nen potkimansa ja Tuomarin alistama pikkuapuri Duka nauroi sis\xc3\xa4\xc3\xa4np\xc3\xa4in n\xc3\xa4hdess\xc3\xa4\xc3\xa4n Saintin rynnist\xc3\xa4v\xc3\xa4n kostoretkelleen..._NEWLINE_Kaiken j\xc3\xa4lkeen Saint uskoi j\xc3\xa4rjestetyt todisteet ja tappoi molemmat: juristin h\xc3\xa4n puukotti ja vaimon heitti ylikulkusillalta tavarajunan eteen._NEWLINE_Kun Saint jakoi p\xc3\xa4\xc3\xa4majassaan ohjeita ja palkkioennakkoja Castlen tappamisesta, t\xc3\xa4m\xc3\xa4 hy\xc3\xb6kk\xc3\xa4sikin paikalle, tappoi h\xc3\xa4nen kaikki apurinsa ja j\xc3\xa4tti ainoan pojan rimpuilemaan ansaan k\xc3\xa4si koholla - k\xc3\xa4dess\xc3\xa4 nelikiloinen r\xc3\xa4j\xc3\xa4hde joka toimisi heti kun k\xc3\xa4si hervahtaisi. _NEWLINE_Lopuksi Castle haavoitti Saintia itse\xc3\xa4\xc3\xa4n. Kun Saint korisi Castlen tappaneen h\xc3\xa4nen poikansa, t\xc3\xa4m\xc3\xa4 oikaisi: "MOLEMMAT poikasi!" ja samaan aikaan takaa kuuluva r\xc3\xa4j\xc3\xa4hdys kertoo ansaan j\xc3\xa4\xc3\xa4neen pojan k\xc3\xa4den hervahtaneen ja pommin toimineen._NEWLINE_Nyt Tuomari kertoi mit\xc3\xa4 oli tehnyt: h\xc3\xa4n oli saanut gangsterin tappamaan kaksi l\xc3\xa4heisint\xc3\xa4\xc3\xa4n ihan itse, lopullinen todiste oli toinen korvakoru jonka h\xc3\xa4n heitti Saintin kasvojen eteen; t\xc3\xa4m\xc3\xa4 parkui surkeuttaan todetessaan mit\xc3\xa4 oli tehnyt. _NEWLINE_Saintin lopullinen kuolema oli karmiva: Castle sitoi h\xc3\xa4net nilkastaan automaattivaihteisen auton takapuskuriin; auton h\xc3\xa4n miinoitti ja l\xc3\xa4hetti yksin\xc3\xa4\xc3\xa4n ajamaan niin ik\xc3\xa4\xc3\xa4n miinoitettujen ja kaukolaukaisimella varustettujen autojen keskell\xc3\xa4; Saint oli jo parkuva soihtu, kun h\xc3\xa4n katosi tulimereen._NEWLINE_Tuomarin poistuessa paikalta r\xc3\xa4j\xc3\xa4hdykset loivat gangsterien p\xc3\xa4\xc3\xa4majan pys\xc3\xa4k\xc3\xb6intialueelle palavien autojen muodostaman p\xc3\xa4\xc3\xa4kallon kuvan._NEWLINE_Castle palasi asuntoonsa ja otti pari voimakasta ryyppy\xc3\xa4 aikoen ampua itsens\xc3\xa4; kuitenkin vaimon kasvot valveunen omaisesti ilmestyiv\xc3\xa4t h\xc3\xa4nelle ja h\xc3\xa4n laski aseensa. _NEWLINE_Aamulla h\xc3\xa4n poistui pysyv\xc3\xa4sti ja j\xc3\xa4tti Saintilta takavarikoimansa noin miljoona dollaria h\xc3\xa4nt\xc3\xa4 suojelleille rehellisille joskin hiukan omaleimaisille sisaruksille, joista yhden olivat gangsterit pahoinpidelleet sairaalakuntoon yritt\xc3\xa4ess\xc3\xa4\xc3\xa4n saada h\xc3\xa4net kertomaan miss\xc3\xa4 Castle on - ja samaan aikaan yksi sisaruksista, tytt\xc3\xb6, piilotteli etsitty\xc3\xa4 lattian alla olevan autotallihissin katolla, josta he n\xc3\xa4kiv\xc3\xa4t kaikki kauheudet mit\xc3\xa4 pojat joutuivat kokemaan - antamatta silti periksi. _NEWLINE__NEWLINE_Elokuvan lopussa Castle seisoo sillalla autonsa vieress\xc3\xa4 mustassa taisteluasussaan; h\xc3\xa4n sanoo itsekseen: _NEWLINE__NEWLINE_\xc2\xbbMurhaajat, raiskaajat, narkkarit ja muut rikolliset tulevat tuntemaan minut hyvin. Frank Castle on kuollut - kutsukaa minua TUOMARIKSI!\xc2\xbb\n_START_SECTION_\nVideopelit\n_START_PARAGRAPH_\nTammikuun 18 (2005) Volition Inc. julkaisi The Punisher -pelin Xboxille, PlayStation 2:lle ja PC:lle. Tuomarin \xc3\xa4\xc3\xa4nen\xc3\xa4 toimi elokuvastakin tuttu Thomas Jane. Peli k\xc3\xa4ytt\xc3\xa4\xc3\xa4 hyv\xc3\xa4kseen osia elokuvan juonesta. Peli sai aikaan kohua eritt\xc3\xa4in kovasta v\xc3\xa4kivallasta, liittyen p\xc3\xa4\xc3\xa4osin pelin kidutus-kuulusteluihin. Peli onkin Manhunt-pelien ohella ainoa videopeli, joka on saanut yhdysvalloissa korkeimman mahdollisen ik\xc3\xa4luokituksen pelk\xc3\xa4st\xc3\xa4\xc3\xa4n v\xc3\xa4kivallasta. Huolimatta valtavan v\xc3\xa4kivaltaisesta sis\xc3\xa4ll\xc3\xb6st\xc3\xa4\xc3\xa4n peli myi miljoonia kappaleita.'